**ZÁPISNICA**

**Z piateho zasadnutia obecného zastupiteľstva v obci Lipovce**

**konaného 8.12.2023**

Prítomní: podľa prezenčnej listiny

*Program:*

1. *Otvorenie zasadnutia obecného zastupiteľstva, schválenie programu*
2. *Určenie zapisovateľa a overovateľov*
3. *Návrh na odsúhlasenie zmeny rozpočtu obce Lipovce rozpočtovým opatrením č. 7/2023*
4. *Správa hlavného kontrolóra z kontroly hospodárenia, kontroly účtovných dokladov za II. polrok 2023 a plán hlavných kontrol na 1. polrok 2024*
5. *Správa hlavného kontrolóra k návrhu rozpočtu Obce Lipovce* *na rok 2024 a informácia o rozpočte obce na roky 2025-2026*
6. *Návrh na schválenie rozpočtu Obce Lipovce s  ZŠ s MŠ Lipovce na rok 2024*
7. *Návrh na schválenie VZN Obce Lipovce – č. 1/2024 o určení výšky príspevku za pobyt dieťaťa v MŠ a školskom zariadení v zriaďovateľskej pôsobnosti obce Lipovce*
8. *Návrh na schválenie Vnútorného predpisu č. 1/2024 o zásadách hospodárenia s finančnými prostriedkami*
9. *Návrh na schválenie Zásad hospodárenia s majetkom obce*
10. *Návrh na zrušenie VZN č. 2/2018 o zásadách hospodárenia s majetkom obce*
11. *Príkaz na vykonanie riadnej inventarizácie majetku a záväzkov, rozdielu majetku a záväzkov v roku 2023*
12. *Rôzne*
13. *Záver*

**Priebeh rokovania**

**K bodu 1 – Otvorenie zasadnutia Obecného zastupiteľstva (ďalej len OZ)**

Zasadnutie obecného zastupiteľstva v Lipovciach otvoril privítaním prítomných poslancov. Starosta konštatoval že OZ je uznášania schopné, predniesol program zasadnutia OZ a následne dal hlasovať.

Obecné zastupiteľstvo **odsúhlasilo** prednesený program.

Hlasovanie: za: 7 proti: 0 zdržal sa: 0

**K bodu 2- Určenie zapisovateľa a overovateľov**

Starosta navrhol za :

**Overovatelia zápisnice:** Matúš Eliáš a Ing. Stanislav Imrich

**Zapisovateľ:** Jozef Petrík

Hlasovanie: za: 7 proti: 0 zdržal sa: 0

**K bodu 3 -****Návrh na odsúhlasenie zmeny rozpočtu obce Lipovce rozpočtovým**

 **opatrením č. 7/2023**

Starosta obce predložil poslancom návrh na zmenu rozpočtu obce Lipovce rozpočtovým opatrením č. 7/2023, taktiež prečítal dôvodovú správu.

Obecné zastupiteľstvo po prerokovaní a následnom hlasovaní **schválilo** zmenu rozpočtu obce Lipovce rozpočtovým opatrením č. 7/2023.

***Uznesenie č. 1/5 –12/2023***

Hlasovanie: za: 7 proti: 0 zdržal sa: 0

**K bodu 4 – Správa hlavného kontrolóra z kontroly hospodárenia, kontroly účtovných**

 **dokladov za II. polrok 2023 a plán hlavných kontrol na 1. polrok 2024**

Starosta obce predniesol správu hlavného kontrolóra o výsledku kontroly hospodárenia a taktiež prečítal plán hlavných kontrol na I.polrok 2023. Starosta dal následne hlasovať.

Poslanci obecného zastupiteľstva **zobrali na vedomie**

a) správu o výsledku kontroly za II. polrok 2023 hlavného kontrolóra, v ktorej konštatuje, že neboli zistené žiadne výrazné nedostatky a účtovníctvo je vedené prehľadne v zmysle platných predpisov,

b) plán hlavnej kontrolnej činnosti na I. polrok 2024.

***Uznesenie 2/5 – 12/2023***

Hlasovanie: za: 7 proti: 0 zdržal sa: 0

**K bodu 5 – Správa hlavného kontrolóra k návrhu rozpočtu obce Lipovce na rok
 2024 a informácia o rozpočte obce na roky 2025-2026**

Starosta obce Lipovce prečítal stanovisko hlavného kontrolóra k návrhu rozpočtu obce Lipovce na rok 2024 v ktorom skonštatoval, že nám nie sú známe presné finančné prostriedky so štátneho rozpočtu na rok 2024. Preto bude potrebné v priebehu roka 2024 tento rozpočet korigovať a vykonať na jednotlivých OZ potrebné zmeny podľa skutočnosti, tak aby sa dodržal vyrovnaný rozpočet. Napriek tomu a v súlade s § 18 f. odst. 1 písm. c zákona č. 369/1990 Zb. zákonov o obecnom zriadení odporúča obecnému zastupiteľstvu návrh rozpočtu schváliť.

Poslanci OZ **zobrali na vedomie** stanovisko hlavného kontrolóra k návrhu rozpočtu obce Lipovce na rok 2024 a informáciu o rozpočte obce na roky 2025 - 2026**.**

***Uznesenie 3/5 – 12/2023***

Hlasovanie: za: 7 proti: 0 zdržal sa: 0

**K bodu 6 – Schválenie rozpočtu obce Lipovce a ZŠ s MŠ Lipovce na rok 2024**

Starosta obce predložil na schválenie rozpočet obce Lipovce a rozpočet ZŠ s MŠ Lipovce na rok 2024 a návrh viacročného rozpočtu na roky 2025-2026. Po rozprave s poslancami došlo k zmenám a úprave niektorých položiek v navrhnutom rozpočte.

OZ  **schvaľuje** rozpočetobce Lipovcena rok 2024na úrovni hlavnej kategórie.

***Uznesenie 4/5 – 12/2023***

*Hlasovanie: za: 7 proti: 0 zdržal sa: 0*

**K bodu 7 - Návrh na schválenie VZN Obce Lipovce – č. 1/2024 o určení výšky
 príspevku za pobyt dieťaťa v MŠ a školskom zariadení v zriaďovateľskej
 pôsobnosti obce Lipovce**

Starosta predložil návrh na schválenie VZN Obce Lipovce**–** č. 1/2024 o určení výšky príspevku za pobyt dieťaťa v MŠ a školskom zariadení v zriaďovateľskej pôsobnosti obce Lipovce. Poslanci po úprave výšky poplatku odsúhlasili VZN Obce Lipovce č.1.

OZ  **schvaľuje** VZN Obce Lipovce**–** č. 1/2024 o určení výšky príspevku za pobyt dieťaťa v MŠ a školskom zariadení v zriaďovateľskej pôsobnosti obce Lipovce.

***Uznesenie 5/5 – 12/2023***

*Hlasovanie: za: 7 proti: 0 zdržal sa: 0*

**K bodu 8 - Návrh na schválenie vnútorného predpisu č. 1/2024 o zásadách hospodárenia
 s finančnými prostriedkami**

Starosta predložil návrh na schválenie vnútorného predpisu č. 1/2024 o zásadách hospodárenia s finančnými prostriedkami

Obecné zastupiteľstvo **schvaľuje** vnútorný predpis č. 1/2024 o zásadách hospodárenia s finančnými prostriedkami

***Uznesenie 6/5 - 12/2023***

*Hlasovanie: za: 5 proti: 0 zdržal sa: 2*

**K bodu 9 - Návrh na schválenie Zásad hospodárenia s majetkom obce**

Po prerokovaní OZ odsúhlasilo Zásady hospodárenia s majetkom obce.

Obecné zastupiteľstvo **schvaľuje** Zásady hospodárenia s majetkom obce.

***Uznesenie 7/5 - 12/2023***

*Hlasovanie: za: 7 proti: 0 zdržal sa: 0*

**K bodu 10- Návrh na zrušenie VZN Obce Lipovce – č. 2/2018 o zásadách hospodárenia
 s majetkom obce**

Obecné zastupiteľstvo **schvaľuje** **zrušenie** VZN obce Lipovce č. 2/2018 o zásadách hospodárenia s majetkom obce.

***Uznesenie 8/5 - 12/2023***

*Hlasovanie: za: 7 proti: 0 zdržal sa: 0*

**K bodu 11 - Príkaz na vykonanie riadnej inventarizácie majetku a záväzkov, rozdielu
 majetku a záväzkov v roku 2023**

Starosta obce vydal príkaz na vykonanie riadnej inventarizácie majetku a záväzkov, rozdielu majetku a záväzkov v roku 2023. Termín vykonania inventarizácie od 17.12.2023 do 10.01.2024 podľa zákona NR SR č. 431/2002 Z.z. o účtovníctve.

Poslanci OZ jednohlasne **schválili** vykonanie riadnej inventarizácie majetku a záväzkov, rozdielu majetku a záväzkov za rok 2023.

***Uznesenie 9/5 - 12/2023***

*Hlasovanie: za: 6 proti: 0 zdržal sa: 1*

**K bodu 12 - Rôzne**

**12 a)** Starosta predniesol potrebu prijatia štatútu kronikára obce.

Obecné zastupiteľstvo schválilo prípravu štatútu kronikára obce.

**12 b)** Starosta predniesol žiadosť Slovenskej pošty a.s. na umiestnenie automatu od spoločnosti TIPOS v pobočke pošty v obci Lipovce.

Obecné zastupiteľstvo **neschválilo** žiadosť Slovenskej pošty a.s.

***Uznesenie 10/5 - 12/2023***

*Hlasovanie: za: 0 proti: 7 zdržal sa: 0*

**12 c)**  Starosta predniesol možnosť kúpy pozemkov pod miestnou komunikáciou v lokalite s miestnym názvom IBV Domonkoš od p. Kolesára.

Obecné zastupiteľstvo **schvaľuje** kúpu pozemkov

1. KN-C 586/48, druh pozemku Trvalý trávnatý porast o výmere 93 m2
2. KN-C 328/8, druh pozemku Ostatná plocha o výmere 149 m2

v k.ú. Lipovce, ktoré vznikli na základe geometrického plánu č. 29/2023 na určenie vlastníckych práv k parcelám od vlastníka Ľuboš Kolesár za cenu 4 €/ m2.

.

***Uznesenie č. 11/5 – 12/2023***

*Hlasovanie: za: 7 proti: 0 zdržal sa: 0*

**12 d)**  Starosta predniesol návrh finančnej odmeny pre poslancov obecného zastupiteľstva za
 mimoriadne aktivity pri príprave a organizovaní kultúrno-spoločenských udalostiach
 v obci v roku 2023 vo výške:

* Matúš Eliáš...................... 400 €
* Mgr. Juraj Imrich............. 400 €
* Ing. Stanislav Imrich...... 200 €
* Pavol Jajčišin.................... 200 €
* Juraj Kušnirik....................200 €
* Jozef Petrík....................... 400 €
* Anton Sokolský................ 200 €

Obecné zastupiteľstvo **schvaľuje** finančné odmeny pre poslancov OZ za mimoriadne aktivity v roku 2023 nasledovne:

* Matúš Eliáš...................... 400 €
* Mgr. Juraj Imrich............. 400 €
* Ing. Stanislav Imrich...... 200 €
* Pavol Jajčišin.................... 200 €
* Juraj Kušnirik....................200 €
* Jozef Petrík....................... 400 €
* Anton Sokolský................ 200 €

***Uznesenie č. 12/5 – 12/2023***

*Hlasovanie: za: 7 proti: 0 zdržal sa: 0*

**12 e)** Poslanec Anton Sokolský navrhol umiestniť tabule s návštevným poriadkom k vstupom na cintorín.

**K bodu 13 - Záver**

Po tomto návrhu už nebol prednesený žiadny ďalší návrh od poslancov a ani od prítomných občanov a starosta sa poďakoval prítomným a ukončil zasadnutie obecného zastupiteľstva v Lipovciach.

V Lipovciach: 11.12.2023

Zapísal: Jozef Petrík Ján Šatník

 starosta obce Lipovce

Overili: Matúš Eliáš .........................................

 Ing. Stanislav Imrich ..........................................